Ján Kubiš

Ing. Ján Kubiš, Dr.h.c. (* 12. november 1952, Bratislava) je slovenský diplomat a politik. V rokoch 20062009 pôsobil vo funkcii ministra zahraničných vecí vo vláde Roberta Fica. 19. augusta 2023 oznámil záujem kandidovať v prezidentských voľbách v roku 2024 ako občiansky kandidát.

 Život 
Kubiš sa narodil v Bratislave ako staršie z dvoch detí Jána Kubiša, pôvodom z Lučatína, a matky Žofie, pôvodom z Bardejova. Má mladšiu sestru Evu. Navštevoval ZŠ Košická a následne absolvoval Gymnázium Jura Hronca.

Vysokoškolské štúdium v rokoch 19711976 na Moskovskom štátnom inštitúte medzinárodných vzťahov ukončil s titulom inžinier v roku 1976. Počas štúdií v Moskve sa stal členom KSČ, členstvo ukončil po Nežnej revolúcii v roku 1989. Od roku 1976 do 1992 pracoval na Ministerstve zahraničných vecí ČSFR a v rokoch 19931994 pôsobil ako veľvyslanec a stály predstaviteľ Slovenskej republiky pri OSN a iných medzinárodných organizáciách. Medzi rokmi 19941998 pôsobil ako riaditeľ Centra OBSE pre prevenciu konfliktov. V roku 1998 sa podieľal na vzniku Strany občianskeho porozumenia. V rokoch 19992005 bol generálnym tajomníkom OBSE a od roku 2005 pôsobil v Bruseli ako osobitný predstaviteľ EÚ pre strednú Áziu.

V rokoch 20062009 pôsobil ako nestraník vo funkcii ministra zahraničných vecí vo vláde Roberta Fica. Počas ministrovania v rokoch 20072008 pôsobil ako predseda Rady ministrov Rady Európy, v rokoch 20062007 viedol ministerstvo v čase, keď Slovensko malo kreslo nestáleho člena Bezpečnostnej rady OSN. Z pozície odišiel v januári 2009, kedy bol vybraný na pozíciu výkonného tajomníka Hospodárskej komisie OSN pre Európu v Ženeve (EHK/UNECE), v hodnosti námestníka generálneho tajomníka OSN.

 Pôsobenie v štruktúrach OSN (20092021) 
Post výkonného tajomníka EHK Kubiš zastával v rokoch 2009 až 2012. Od januára 2012 bol osobitným predstaviteľom generálneho tajomníka OSN pre Afganistan a šéfom Asistenčnej misie Spojených národov v Afganistane (UNAMA). V septembri 2014 Kubiša nahradil na čele misie Nicholas Haysom z Juhoafrickej republiky, ktorého do tejto funkcie vymenoval generálny tajomník OSN Pan Ki-mun. Na jar 2015 nastúpil ako osobitný predstaviteľ GT OSN do vedenia misie OSN v Iraku (UNAMI). V rámci pozície riešil humanitárnu a rozvojovú pomoc, konsolidáciu vnútropolitických pomerov a pomoc vláde v boji s Islamským štátom.

V januári 2019 oznámil svoj záujem stať sa prezidentom Slovenska. Nakoniec však nekandidoval. Bol od januára 2019 osobitým vyslancom OSN pre Libanon (UNSCOL).

V januári 2021 ho generálny tajomník OSN António Guterres vymenoval za osobitného vyslanca OSN pre Líbyu (UNSMIL). Jeho predchodcom bol do marca 2020 Ghassan Salamé, zastupovala ho Stephanie Williams. Pôvodne mal funkciu zastávať bulharský diplomat Nikolaj Mladenov, ten však post odmietol. V novembri 2021 Ján Kubiš oznámil svoju rezignáciu na post osobitného vyslanca OSN v Líbyi. V decembri 2021 z profesionálnych a osobných dôvodov Kubiš ukončil prácu v OSN.

 Kariéra po roku 2021, kandidatúra za prezidenta 
V roku 2023 nastúpil ako odborný asistent na Právnickej fakulte Univerzite Komenského.

19. augusta 2023 oznámil záujem kandidovať v prezidentských voľbách v roku 2024 ako občiansky kandidát. V decembri 2023 kritizoval vládnu snahu o zrušenie Úradu špeciálnej prokuratúry v skrátenom legislatívnom konaní. Viac než 22 tisíc podpisov pre svoju prezidentskú kandidatúru odovzdal na ministerstve vnútra 30. januára 2024.

V prvom kole volieb získal 45 957 (2,04 %) platných hlasov a skončil na 6. mieste.

 Kariéra 
 2021: osobitný vyslanec OSN pre Líbyu
 20192021: osobitný predstaviteľ OSN pre Libanon
 20122014: osobitný predstaviteľ generálneho tajomníka OSN pre Afganistan a šéf UNAMA
 20082010: výkonný tajomník Európskej hospodárskej komisie OSN
Ministerstvo zahraničných vecí Slovenskej republiky
 20062009: Minister zahraničných vecí Slovenskej republiky
 20052006: Osobitný predstaviteľ Európskej únie pre Strednú Áziu
 19992005: Generálny tajomník OBSE
 19981999: Osobitný predstaviteľ generálneho tajomníka OSN pre Tadžikistan, vedúci Misie vojenských pozorovateľov OSN v Tadžikistane (UNMOT)
 19941998: Riaditeľ Centra OBSE pre prevenciu konfliktov
 19931994: Veľvyslanec – stály predstaviteľ Slovenskej republiky pri OSN, GATT a ďalších medzinárodných organizáciách v Ženeve
 1994 zároveň hlavný vyjednávač Slovenska pre Pakt stability v Európe

Federálne ministerstvo zahraničných vecí bývalého Československa
 19911992: Generálny riaditeľ euro-atlantickej sekcie
 1992 zároveň predseda Výboru vysokých predstaviteľov Konferencie pre bezpečnosť a spoluprácu v Európe (KBSE) počas československého predsedníctva KBSE a zároveň generálny riaditeľ
 19901991: Zástupca veľvyslanca a vedúci politického oddelenia veľvyslanectva ČSFR v Moskve, radca
 19891990: Veľvyslanectvo ČSFR v Moskve, prvý tajomník
 19851988: Vedúci oddelenia bezpečnosti a kontroly zbrojenia, odbor základných politických otázok
 19801985: Veľvyslanectvo ČSSR v Addis Abebe, atašé, neskôr tretí tajomník
 19761980: Odbor medzinárodných ekonomických organizácií, neskôr kancelária ministra zahraničných vecí

 Vyznamenania 
 čestný doktorát Ekonomickej univerzity v Bratislave (2013)
 60px komandér Radu čestnej légie (Francúzsko, 2012)
 60px Rad priateľstva II. triedy (Kazachstan, 2012)
 60px veľká čestná dekorácia v zlate s hviezdou Čestného odznaku Za zásluhy o Rakúsku republiku (Rakúsko, 2006)
 Rad priateľstva (Tadžikistan)

 Referencie 

 Iné projekty 

 Externé odkazy 
 Spravodajstvo týkajúce sa Jána Kubiša na portáli Teraz.sk TASR
 Spravodajstvo týkajúce sa Jána Kubiša na portáli agentúry SITA

Kategória:Osobnosti z Bratislavy
Kategória:Slovenskí diplomati
Kategória:Česko-slovenskí diplomati
Kategória:Slovenskí politici
Kategória:Členovia KSČ/KSS
Kategória:Ministri zahraničných vecí a európskych záležitostí Slovenskej republiky
Kategória:Stáli predstavitelia Slovenskej republiky pri OSN v Ženeve
Kategória:Generálni tajomníci Organizácie pre bezpečnosť a spoluprácu v Európe
Kategória:Pracovníci Organizácie Spojených národov
Kategória:Nositelia Radu čestnej légie
Kategória:Absolventi Moskovského štátneho inštitútu medzinárodných vzťahov
Kategória:Kandidáti na prezidenta Slovenskej republiky (2024)